Laimdota Straujuma
Laimdota Straujuma (dzimusi Laimdota Lustika 1951. gada 24. februārī Mežvidu pagastā) ir Latvijas ekonomiste, bijusī ierēdne un politiķe. Pārstāv partiju "Vienotība". Bijusi Latvijas Ministru prezidente (2014—2016), zemkopības ministre (2011—2014), kā arī valsts sekretāre dažādās ministrijās. Pirmā sieviete Latvijas valdības vadītāja amatā un vienīgā līdz 2023. gada 15. septembrim, kad par Ministru prezidenti ievēlēja Eviku Siliņu.